GiliGold/VAD_KnessetCorpus huggingface dataset:
אליהו מרידור:
      ותוך כדי זה שנייה אני מבהיר ואומר לך שברח לך או לא התכוונת ואתה אמרת שחסרים לך קוצצים וכאלה במטבחים
אליהו מרידור:
 ואין בכוונתנו לעודד או אפילו לאפשר קליטת עובדים זרים ו/או פלסטינאים במקצועות שעדיין ניתן למצוא בהם ישראלים
אליהו מרידור:
 בסדר? הנה, אני אומר את זה ברור
אילן גילאון:
העמדה שלנו כאיגוד איתך
אליהו מרידור:
את זה עוד לא הוכחתם לנו
אליהו מרידור:
 ואני לא יכול להשלים עם זה
אליהו מרידור:
 ולכן אני מקודם ביקשתי שהגב' משש תהיה בזווית, בכינון ישיר
אליהו מרידור:
 כדי שנבהיר את זה
אליהו מרידור:
 ולצד זאת אני מבקש לדעת: א', ביקשתי כבר בדיונים הקודמים לדעת מה עמדתכם ומה ניתן לעשות כדי שכל מי שמחזיק בוויזת העסקת פלסטינאים יוכל להסב את זה באופן מיידי להעסקת עובדים זרים
עינבל משש:
אז אני אשמח רגע להתייחס
עינבל משש:
 קודם כל, כמובן שיש שיח שוטף ורציף גם עם אילן, בעיקר עם אילן, וגם עם נושא המסעדות האתניות
עינבל משש:
 עם ארנון
עינבל משש:
 אני לא יודעת למה הוא בחר לשבת פה, אבל בסדר
עינבל משש:
 לגבי העסקת פלסטינאים, עובדים זרים ובכלל
עינבל משש:
 אני אגיד שברור לי שענף המסעדות ככלל בסדר הוא נמצא ברמת סיכון מאוד גבוהה ממילא
עינבל משש:
 הקורונה לא היטיבה את מצבו ובטח עכשיו במלחמה אז אני כל הזמן שומעת את המצוקה מאילן, כמה קשה בענף המסעדנות
עינבל משש:
      אני אגיד שב-2021, בדצמבר 2021 העלינו את מכסת העובדים הפלסטינאים מ-1,500 ל-2,000 והענף, כן, מ-1,500 ל-2,000
עינבל משש:
 זה היה בדצמבר 2021
אליהו מרידור:
כמה נוצל מתוכם?
עינבל משש:
כל המכסה של ה-2,000
אליהו מרידור:
מה זה אומר?
עינבל משש:
שיש מיצוי מקסימלי של המכסה
אליהו מרידור:
לא, לא שיש מיצוי מקסימלי
אליהו מרידור:
 שהצורך הוא צורך מוצדק
עינבל משש:
כן, כן, לא חלקתי על זה
עמית גרוס:
לי יש בהמתנה איזה 300
עמית גרוס:
 אני מייצג איזה 1,000 מסעדות
אליהו מרידור:
אז מיד, מיד תקבל את רשות הדיבור
עינבל משש:
אז אני אגיד שיש את המכסה של ה-2,000 פלסטינאים, שמועסקים בכל עסק שמוגדר בית קפה, מסעדות, מזנון, בית אוכל, שיש לו רישיון אוכל והוא לא קבלן כוח אדם
עינבל משש:
 זה כתוב
עינבל משש:
 בנוסף, יש מסתננים שעובדים, מסתננים רשאים לעבוד
עינבל משש:
 עובדים במסעדות
עינבל משש:
 לפי הבדיקה שלי על חודש אוגוסט אז יש כ-1,550 מסתננים שעובדים בבית עסק שמוגדר בדיווח מסעדות
עינבל משש:
 וזה כמובן לא מכסה שמוגבלת, שהם יכולים להעסיק
עינבל משש:
      אין החלטת ממשלה שמתירה העסקת עובדים זרים במסעדות
עינבל משש:
 רק במסעדות אתניות, לזה אין מכסה והם מעסיקים וזה עובד בשוטף
אליהו מרידור:
במסלול המומחים
עינבל משש:
 שפים זרים למסעדות
אליהו מרידור:
לא טוב לנו
עינבל משש:
לא, זה משהו אחר
אליהו מרידור:
כן, כן, לא שייך
עינבל משש:
זה לא נותן מענה לאילן, זה נותן מענה למסעדות אסיאתיות
עינבל משש:
 כמובן, עוד פעם, את מדיניות ההגירה לא אנחנו קובעים
אליהו מרידור:
את אומרת, ננסה רגע להיות ממוקדים
אליהו מרידור:
 את אומרת יש צורך בלהעסיק עובדים
אליהו מרידור:
 המכסות ממומשות
אליהו מרידור:
 מדובר בעובדים פלסטינאים
אליהו מרידור:
 כדי שיסבו אותם מעובדים פלסטינאים לעובדים זרים זה צריך להיות תוצאה של החלטת ממשלה
עינבל משש:
 אבל אני אומרת שאת שוק התעסוקה לא אני מתכללת
עינבל משש:
 מי שמתכלל זה משרד העבודה, משרד האוצר
עינבל משש:
 שהם צריכים, וכמובן משרד הכלכלה צריך לשים את הצורך והם צריכים לתכלל את שוק התעסוקה במדינת ישראל, בהסתכלות כמובן משקית
אליהו מרידור:
 הרי ברור, גברתי, הרי ברור מאליו שאם אחמד יכול להיכנס אז ג'וני יכול גם
אליהו מרידור:
 אם יש הצדקה להעסיק את עבד מדהרייה אז יש גם הצדקה להעסיק בכלל עובד שהוא לא ישראלי
אליהו מרידור:
 עכשיו מפה אנחנו צריכים לעבור לשיח בין משרד העבודה ומשרד הכלכלה
עינבל משש:
לא, אם אדוני שואל אם אפשר לקחת את ה-2,000 פלסטינאים ולהסב אותם ל-2,000 זרים, זה מחייב מדיניות ממשלתית כמובן
אליהו מרידור:
 זאת אומרת שזה מחייב החלטת ממשלה
עינבל משש:
החלטת ממשלה, כמובן
אליהו מרידור:
הצעת מחליטים
אליהו מרידור:
 ואת זה אמורים לעשות משרד הכלכלה
עינבל משש:
הם צריכים להוביל את השיח על הצורך, כמובן אדוני, כמי שמתכלל את הענף
עינבל משש:
 כמו שחקלאות מובילים חקלאות
עינבל משש:
 אדוני צודק
אליהו מרידור:
ומכאן זה מחזיר אותי למה ששאלתי בהתחלה
אליהו מרידור:
 אני ביקשתי שאת תעני, כי כל הטרמינולוגיות שבאמצעותן ניסיתי לבטא את השאלה שלי למר יאיר לא צלחו
אליהו מרידור:
 בסדר? ואני אומר, רמזתי לאורך כל הדיון, רמזתי, שאני מבקש לדעת מה אתם כן יכולים לעשות מאז שפרצה המלחמה ועדיין לא עשיתם
אליהו מרידור:
      אני אומר להביא במקום 2,000 להגיד, נאמר והיום יש, אנחנו נמצאים ב-5 באוקטובר, יש מאה אחוז עובדים של פלסטינאים
אליהו מרידור:
 להביא במקומם זאת לא שאלה, לא על זה מדברים
אליהו מרידור:
 חסר
אליהו מרידור:
 והחסר רוצים עובדים זרים
אליהו מרידור:
 ואתם פעלתם
אליהו מרידור:
 אבל אני אומר, מה-7 באוקטובר אותם מאה אחוז של הפלסטינאים לא קיימים
אליהו מרידור:
 לא קיימים
אליהו מרידור:
 לא יודעים מתי הם יהיו
אליהו מרידור:
 יודעים שגם אם יגיעו במקומם זה לא יבטל את הכניסה שלהם ואת הצורך שבהם כשתסתיים המלחמה ולא יודעים מתי היא תסתיים
אליהו מרידור:
 ולפיכך, מובן מאליו שלפחות להשאיל בינתיים את אותה מכסה של המאה אחוז פלסטינאים שאושרו ומוצו באופן מלא גם את המכסה הזאת, להעביר החלטת ממשלה פשוטה
אליהו מרידור:
 פשוטה
אליהו מרידור:
 החלטת מחליטים, שלהסב את אותן ויזות של פלסטינאים לעובדים זרים
אליהו מרידור:
 כדי שמאותו רגע אני יכול באמת לטרטר אותה
אליהו מרידור:
 אני עוד לא יכול לפנות אליה
אליהו מרידור:
 אני שואל למה אפילו את זה לא עשיתם
אליהו מרידור:
 אפילו את זה
אליהו מרידור:
 40,000 מהודו בדרך, 170,000 במתווה רחב
אליהו מרידור:
 מרוב עצים לא רואים יער
אליהו מרידור:
 ואני יש לי משקפיים, לא רואה מספיק טוב
אליהו מרידור:
 למה רק את זה לא עשיתם? או שאני אשאל יותר פשוט, מה אני צריך לעשות או לבקש שלפחות את זה תעשו?
יאיר צבן:
כמו שנאמר, זה נושא שנוגע למדיניות ההגירה
יאיר צבן:
וזה מנגנונים שונים
אליהו מרידור:
לא קשור
אליהו מרידור:
 אנחנו עוד לא שם
אליהו מרידור:
 זה בהכרח השלב הבא
אליהו מרידור:
 אלא אם כן אני מבין את השלבים באופן שגוי תתקנו אותי
אליהו מרידור:
 כמו שאני מבין, ואני לא הרבה זמן בתחום, זה בדיוק השלב הבא
אליהו מרידור:
 אני הבהרתי בתחילת הדיון ואני עושה את זה כבר בכמה דיונים לאחרונה
אליהו מרידור:
 רשות ההגירה לא קובעת אם המכסה צודקת או לא
אליהו מרידור:
 כי היא לא מאפיינת את הצורך
אליהו מרידור:
 משרד הפנים הוא לא נמל הבית של ענף המסעדנות או ענף הניקיון ובכלל התעשייה
אליהו מרידור:
 הוא קבלן מבצע
אליהו מרידור:
 משרד הפנים הוא קבלן מבצע
אליהו מרידור:
 רשות ההגירה יכולה להגיד העובד הזה לא נכנס
אליהו מרידור:
 למה? ככה
אליהו מרידור:
 יש לי בדיקות, יש לי מערכות, יש לי סינונים
אליהו מרידור:
 ככה, שרירותית
אליהו מרידור:
 אבל היא לא אומרת הענף הזה לא יקבל
אליהו מרידור:
 יש הצעת מחליטים, תביאו, נקבע מנגנון, כללים, תנאים
אליהו מרידור:
 אנחנו נהיה הקבלן המבצע שגם יכניס אותם
אליהו מרידור:
 ונקבע באיזה תנאים ולכמה זמן, ואיך ואיפה ואני לא יודע מה
אליהו מרידור:
 איפה אתם? אתם אמורים לייצר את הצורך של העבודה אצלם
אליהו מרידור:
      אתם פשוט התרגלתם, מתוך נוחות, חלק גדול מהמשרדים, שוב פעם, תסלח לי, לא מכוון את זה אליך
אליהו מרידור:
 אבל מתוך נורות התמכרתם לריכוזיות שקוראים לה רשות האוכלוסין, מנהל עובדים זרים
אליהו מרידור:
 וזה, אני לא רוצה לומר אפילו למה זה גורם
אליהו מרידור:
 אבל טוב למעסיקים ולכלכלה? בטח שלא
אליהו מרידור:
 בטח שלא
יאיר צבן:
אני רק אציין שוב שאנחנו בקשר עם כל הגורמים הרלוונטיים, משרד העבודה, משרד האוצר ומשרים רלוונטיים כולם ואנחנו כן במגעים בנושא, גם לקדם את הצורך של מסעדות
אליהו מרידור:
אתה יודע מה אני מצפה? אתה יודע מה ציפיתי? בוא, אף אחד לא שומע אותנו
אליהו מרידור:
 שתבקש לצאת לעשר דקות לדבר עם הממונה שלך בשביל לקבל ממנו אישור שאתה נכנס ומכריז משרד הכלכלה החליט שאחד הנושאים הקרובים בישיבת הממשלה הקרובה יעסקו בבקשה להמרת ויזות של עובדים פלסטינאים לעובדים זרים
אליהו מרידור:
 לשם ייחלתי
יקיר ליסיצקי:
אחרת אלפי מסעדות ייסגרו
אליהו מרידור:
אנחנו מנהלים דיונים ריקים מתוכן
יקיר ליסיצקי:
ייסגרו המסעדות בזמן השיהוי
אילן גילאון:
מה זה? לא יפתחו
יקיר ליסיצקי:
יהיה אירוע
יקיר ליסיצקי:
 לחתוך את הרגולציה
יקיר ליסיצקי:
 אנחנו בשעת משבר
יקיר ליסיצקי:
 שותף שלי בעסק במילואים, נפצע בעזה, הוא באיכילוב
יקיר ליסיצקי:
 אנחנו לא באותם סדרי תהליכי עבודה
יקיר ליסיצקי:
 צריך לעשות קרוס ולהביא לשולחן תוצאה כלשהי
יקיר ליסיצקי:
 אחרת אנחנו גמורים
יקיר ליסיצקי:
 אנחנו לא יכולים לפתוח את העסקים שלנו
יקיר ליסיצקי:
 איך נפתח את העסק? מה, הוא יקרוס שנייה, יקרוס ונמחק מאות מיליונים? כי לא מצאנו את, משרד ההגירה רגע צריך את הזה
יקיר ליסיצקי:
 ורוצים לעשות עכשיו אירוע פוליטי של מאות אלפי עובדים? זה לא רלוונטי לאירוע
יקיר ליסיצקי:
 אנחנו מבקשים 2,000 איש אתמול ולאשר את זה שלשום
אילן גילאון:
אפשר שאלה לעינבל?
אליהו מרידור:
לא, לא כרגע
אליהו מרידור:
 אנחנו תכף נעבור לעמית גרוס, עו"ד עמית גרוס, תכף
אליהו מרידור:
 אבל קודם כל אני מבקש לשאול איזה שהיא שאלה את שירות התעסוקה
יאיר פרץ:
היי, אני נמצא כאן
יאיר פרץ:
 שלום יושב ראש הוועדה
יאיר פרץ:
 יניב פרץ, ראש אגף מעסיקים בשירות התעסוקה
אליהו מרידור:
אני רוצה רגע לשאול שאלה קודם כל את מנהלת הוועדה המסורה
אליהו מרידור:
 שאלתי איזה משרד הוזמן ונמצא בזום
אליהו מרידור:
 לא ציינתם אותם
אליהו מרידור:
 הבנתי, יש לך קרדיט
אליהו מרידור:
 היא זו שמחליטה
יאיר פרץ:
רשמתי בזום שרציתי להתייחס, כי אני חושב שאני יכול להציג נתונים שישפכו קצת אור
אליהו מרידור:
אז רק לפני שאתה מציף אותנו בנתונים חשובים, שאני צמא להם, אני מבקש לדעת כמה עובדים, כמה דורשי עבודה חדשים הצטרפו למלאי שלכם בחודש וחצי האחרונים, שהם בהגדרה מוכנים יהיו לעבוד בענף המסעדנות בניקיון ושטיפה?
יאיר פרץ:
אז אני אשיב לשאלה הזאת ואחר כך אציג עוד כמה נתונים, ברשותך, של דקה שתיים
אליהו מרידור:
כמה זמן שאתה צריך יש לך
יאיר פרץ:
מעולה
יאיר פרץ:
 אז כיום, בשירות התעסוקה, בוא נתחיל מזה, טרם 7 באוקטובר היו רשומים בשירות התעסוקה כ-163,000 דורשי עבודה, שזה משהו שנע בין סביבות 3
יאיר פרץ:
1% זה שיעור האבטלה הנמוך ביותר שהיה בעשור האחרון, עוד אפילו טרם הקורונה
יאיר פרץ:
 בסדר? מאז ועד היום עברנו כברת דרך
יאיר פרץ:
 נרשמו בשירות התעסוקה כ-106,000 דורשי עבודה חדשים שהוצאו לחל"ת
יאיר פרץ:
 ועוד קרוב ל-104,000 דורשי עבודה שפוטרו או התפטרו מסיבות נוספות
יאיר פרץ:
 כרגע רשומים בשירות התעסוקה כ-307,000 דורשי עבודה בסטטוס של מובטלים וחל"ת
יאיר פרץ:
 שצריך רק לסייג, ברשות יו"ר הוועדה, שמי שמוגדר בחל"ת כרגע הוא יכול להיות פוטנציאל העסקה
יאיר פרץ:
 אבל צריך לקחת בחשבון שהמדינה צריכה לעשות איזה שהיא פעולה מסוימת, אנחנו בעצם, המדינה זה אנחנו, סליחה
יאיר פרץ:
 אנחנו צריכים לעשות פעולה מסוימת
יאיר פרץ:
 כי עובד שהוא נמצא בחל"ת כדי שהוא יעבוד אצל מעסיק אחר צריך לנקוט בפעולה מסוימת
יאיר פרץ:
 וצריך לקחת בחשבון שחל"ת זו חופשה ללא תשלום, שבעצם המעסיק הוציא אותו לחופשה לפרק זמן מסוים והוא עתיד לחזור אליו
יאיר פרץ:
 אז ההגדרה של אותו פלח שנמצא בחל"ת הוא מאוד מאוד ספציפי
יאיר פרץ:
 אבל עדיין הוא יכול לשמש ולתת מענה לענף
אליהו מרידור:
תרחיב בבקשה שקיימת האפשרות שאותו עובד ישודרג במקום עבודה חדש וכך אנחנו מניעים את גלגלי המשק
יאיר פרץ:
לגמרי
אליהו מרידור:
 ולמה עדיין לא ביצעתם את אותה פעולה?
יאיר פרץ:
לא, לא, אין שום מניעה
אליהו מרידור:
לא, אני רוצה לדעת אם יש לכם מדיניות שאומרת שמי שנמצא בחל"ת צרך ליצור לו אינסנטיב לעבוד בעוד עבודה בזמן הזה
אליהו מרידור:
 אגב, זה לא אמור לתת מענה לענף המסעדנות לאורך טווח
אליהו מרידור:
 אבל אני כן רוצה שאנשים ייצאו מהבית
אליהו מרידור:
 ובמקום שהם יגידו משתלם לי לשבת בבית, נגיד לו אתה תקבל תוספת במקביל
אליהו מרידור:
 ואז אתה תקבל 50% מפה ו-100% מפה והנה הרווחת 150%
יאיר פרץ:
אז א', יושב ראש הוועדה צודק
יאיר פרץ:
 ואצלנו, מי שמוגדר בחל"ת, מבחינת ההתייחסות שלנו הוא כמו אבטלה
יאיר פרץ:
 זה אומר שאותו דורש עבודה, אם אני מפנה אותו לעבודה הוא אמור ללכת לאותו מקום עבודה, כשאני מפנה אותו, גם אם זה עבודה זמנית למספר חודשים עד לכשישוב למעסיק שלו, או שלא
יאיר פרץ:
 כמו שציין יו"ר הוועדה
יאיר פרץ:
      אבל משהו נוסף שצריך לקחת בחשבון שחלק לא קטן מאותם עובדים שנמצאים בחל"ת הם מפונים
יאיר פרץ:
 ואז אחד האתגרים שאנחנו נתקלים בהם זה שנגיד אני אקח את שדרות כ- study case, המקום שממנו אני בא
יאיר פרץ:
 עיר שהתפנתה כולה לאילת וים המלח, 37,000 תושבים, מתוכם 35,000 מפונים
אליהו מרידור:
ותל אביב
יאיר פרץ:
כל מי שמוגדר בחל"ת בעצם הוא ממשיך לקבל שכר מלא מאותו מעסיק, מעצם היותו מפונה
יאיר פרץ:
 ועד שלא ייצרו, ניסינו באמצעות האוצר, לייצר את האינסנטיב הזה שהוא יוכל לקבל או כפל שכר או חצי שכר נוסף, אין לו שום אינסנטיב היום לצאת למקום עבודה נוסף
יאיר פרץ:
 כי הוא מקבל משכורת רגילה מאותו מעסיק
יאיר פרץ:
 אם האוצר לא יהיה מוכן להיענות לבקשה שלנו ולאפשר לו לקבל או חצי שכר נוסף אצל המעסיק הנוסף או שכר מלא, יו"ר הוועדה מבין שאין פה שום תמריץ
אליהו מרידור:
מה עשיתם כדי לגרום לאוצר כן והם עדיין אומרים לא?
יאיר פרץ:
פנינו
יאיר פרץ:
 וכרגע, כמו אז שהיה גם בקורונה
אליהו מרידור:
תשלח לי בבקשה את הפנייה, בסדר?
יאיר פרץ:
אוקיי
אליהו מרידור:
ובוא נעזוב רגע את הנושא הזה בזה שאתה שולח לי את הפנייה
אליהו מרידור:
 אני מבקש רגע שנבודד את המפונים ואת אלה שבחל"ת
אליהו מרידור:
 בוא ניקח את ה-100% שמורכב ממי שנרשם אצלכם קודם ומי שנרשם מאז העבודה כדורש עבודה
אליהו מרידור:
 בסדר? בן אדם שגר בבת ים והוא דורש עבודה חדש
אליהו מרידור:
 זה עומד על 280,000 בערך אם אני לא טועה
יאיר פרץ:
243,000
אליהו מרידור:
243,000
אליהו מרידור:
 הייתי על יד
אליהו מרידור:
 אני רוצה לדעת קודם כל מה מהם הם לא עובדים מקצועיים בהגדרה
יאיר פרץ:
אבל לפני שאני אשיב לכבודו, אולי אני אוכל לדייק אותו
יאיר פרץ:
 הכנתי, מה שנקרא הכינותי מראש לוועדה רק על ענף המסעדנות
יאיר פרץ:
 בסדר? פרטני לכל אחד מהמקצועות בענף המסעדנות כמה נמצאים בחל"ת אצלנו רשומים היום ויש להם ניסיון יותר משנה אחת במגוון המקצועות שאני אוכל להציג לכבודו
יקיר ליסיצקי:
נכון לאיזה תאריך אדוני?
יאיר פרץ:
יש לנו 35,000 דורשי עבודה פוטנציאליים
אליהו מרידור:
נכון למתי הדוח הזה?
יאיר פרץ:
רשומים בשירות התעסוקה, באבטלה וחל"ת
יקיר ליסיצקי:
נכון לאיזה תאריך?
יאיר פרץ:
נכון להיום
יאיר פרץ:
 בסדר? 35,000 דורשי עבודה
אליהו מרידור:
נכון להיום
יקיר ליסיצקי:
לא, נכון להיום ברור, כי חלקם עוד לא חזרו
יקיר ליסיצקי:
 כי חלק מהמסעדות סגורות פשוט
אליהו מרידור:
 אז אני רוצה לענות לך
אליהו מרידור:
 שנייה רגע, יניב, שנייה
אליהו מרידור:
 מתאים לי ואני מעודד את זה
אליהו מרידור:
 בסדר? שמי שבינתיים לא עובד כי המקום עבודה שלו לא פעיל שיגיע בעל מסעדה שכן עובד, שיפתה את אותו עובד וישפר את תנאיו ויעלה את שכרו
אליהו מרידור:
 והנה, אני אומר לכם
עמית גרוס:
זה לא יקרה
אליהו מרידור:
 תראו, אם אנחנו נגיד זה רק זמני והם יעזבו אותי, אנחנו לא, אנחנו רוצים היום לפתוח
אליהו מרידור:
 כי אם היום אני אגיד לכם קבלו עובדים זרים זה ייקח עוד שבועיים שלושה
אליהו מרידור:
 אם היום אני אגיד
אליהו מרידור:
 וזה לא יהיה
אליהו מרידור:
 נכון? אז אם אנחנו רוצים היום להעסיק ויש היום עובדים זמינים אנחנו לא נשאל מה אופק ההעסקה שלהם היום
אליהו מרידור:
 זה לא מבטל את הצורך בלטפל בשאר התהליכים
אליהו מרידור:
 אבל קודם כל בואו נעסיק את אותם שנמצאים בחל"ת או דורשי עבודה
אליהו מרידור:
 אני הייתי שמח, מכובדי, אם היית יודע לפלח לי מתוך ה-35,000 כמה מהם דורשי עבודה וכמה מהם בחל"ת
אליהו מרידור:
 שהיום רק מבקשי עבודה
יאיר פרץ:
אז כבודו, אולי אני אקריא
יאיר פרץ:
 זה כמה מקצועות, כמה יש ואחר כך אני אפלח
יאיר פרץ:
 בסדר?
אליהו מרידור:
 קיבלתי
יאיר פרץ:
סתם, רק כדי לסבר את האוזן
יאיר פרץ:
 אנשי בריסטה יש לנו למעלה מ-3,000
יאיר פרץ:
 מנהלי מטבח ומנהלי מסעדה למעלה מ-6,500
יאיר פרץ:
 אני אדלג על חלק מהמקצועות, בסדר? עובדי מטבח ועוזרי טבח וקונדיטורים למעלה מ-6,000
יאיר פרץ:
 שוטפי כלים 700
יאיר פרץ:
 שפים 5,890
יאיר פרץ:
 זה רק על קצה המזלג
יאיר פרץ:
 יש לי פה עוד רשימה מפורטת, מלצרים וכיוצא בזה למעלה מ-8,000 שהם עונים להגדרות של מחסור שיש בענף המסעדנות ואלו המקצועות המובילים שם
אליהו מרידור:
ניקיון?
יקיר ליסיצקי:
של עסקים סגורים, לא על הצרכים של המסעדות
יקיר ליסיצקי:
 של עסקים סגורים
יקיר ליסיצקי:
 אבל אדוני יושב הראש, איך אנחנו מחזירים אותם ממסעדה אחרת? איך?
אליהו מרידור:
 אני רוצה להסביר לך
אליהו מרידור:
 מאן דהוא שרגיל, שעובד איזה שהוא פרק זמן במסעדה מסוימת שהיום סגורה זה בסדר גמור שאתה בינתיים תעסיק אותו
יקיר ליסיצקי:
נכון
יקיר ליסיצקי:
 איך, איך אבל? כסף
אליהו מרידור:
מה זה איך?
יקיר ליסיצקי:
אם יש לו עד 75% כפול אחוז הפגיעה וזה בהיבט של, סליחה, החל"ת, דמי אבטלה, אם הוא זכאי ועומד בקריטריונים זכאי לעד 75%
יקיר ליסיצקי:
 אז הוא יבוא לעבוד בשביל ההפרש?
אליהו מרידור:
אז קודם כל, זה נושא שהוא בטיפול ואני התחלתי איתו את השיחה
אליהו מרידור:
 מה זה אסור?
אילן גילאון:
זה מה שרצינו, חל"ת גמיש
אילן גילאון:
 אסור לו לעבוד אם הוא בחל"ת
יקיר ליסיצקי:
בדיוק
אליהו מרידור:
 ביקשנו חל"ת גמיש, כמו שאתה אומר
אליהו מרידור:
 מה שאתה הצגת, הצעת היה פותר את הכול
יקיר ליסיצקי:
הרי אם עובד מקבל 50 שקלים לשעה והוא מקבל 35 שקלים כשהוא בבית, הוא יבוא לעבוד בשביל 15 שקלים הפרש? על זה דנו עם משרד האוצר לגבי החל"ת הגמיש והם התנגדו
אליהו מרידור:
אתם יודעים מה עמדתי לעניין החל"ת הגמיש
אליהו מרידור:
 הצלחתי להביא לא מעט הישגים, עם כל הצניעות, בעניין מתווה הפיצויים
אליהו מרידור:
 לא הצלחתי לבטא את כל רצונותיי
אליהו מרידור:
 אחד מהם שכשלתי בהם זה חל"ת גמיש
אליהו מרידור:
 אבל אני מבקש, כדי שיהיה לנו קל לנהל את הדיון באופן יעיל
אליהו מרידור:
 תבודד בבקשה את האנשים שנמצאים בחל"ת
אליהו מרידור:
 אני מבקש דורשי עבודה
אליהו מרידור:
 אלה שלפני המלחמה, תצרף אותם לאלה שמאז המלחמה הם נמצאים באותה קטגוריה
אליהו מרידור:
 כמה כאלה יש? 35,000 זה כולל אנשי חל"ת
יאיר פרץ:
החל"ת כולל דורשי עבודה בהתפטרות ומתפטרים
אליהו מרידור:
 ואני מבקש שתבודד בבקשה את אלה שנמצאים בחל"ת מסיבה כלשהי, לאלה שהם דורשי עבודה, לא משנה אם הם חדשים או ותיקים
יאיר פרץ:
לא
יאיר פרץ:
 אז רגע, כבודו
יאיר פרץ:
 את זה אני לא יכול לעשות אונליין, אני אוכל לשלוח לו את הנתונים
יאיר פרץ:
 אני יכול ספציפית על המקצועות שהקראתי לו, שקשורים לענף המסעדנות
יאיר פרץ:
 לא על כלל העובדים
אליהו מרידור:
אתה יודע מה? בוא, אני אנסה רגע לעזור לך
אליהו מרידור:
 ניקח נתון חלקי
אליהו מרידור:
 בסדר? 5 באוקטובר בענף המסעדנות, כמה נרשמו כדורשי עבודה?
יאיר פרץ:
אין לי את הנתון הזה אונליין
אליהו מרידור:
 אז בוא, אז אנחנו קובעים שאתה מכין לי בהקדם, בהקדם אבל, עם כמה דגשים מתחת להקדם, פילוח של כל ענף
אליהו מרידור:
 תבודד מתוכם את אלה שנמצאים בחל"ת
אליהו מרידור:
 בסדר? אני רוצה לכלל הענפים
אליהו מרידור:
 מתוך זה אני אקח את המסעדנות ומתוך המסעדנות נחלק לבעלי מקצוע
אליהו מרידור:
 כי יש לנו, אנחנו עוסקים בעוד ענפים
יאיר פרץ:
רק צריך לקחת בחשבון, כבודו, שבכל יתר הענפים שהוא לא ענף המסעדנות, כרגע יש לנו תעדוף שאנחנו עובדים עליו בחמ"ל הלאומי של רח"ל במשרד הכלכלה, חמ"ל תעסוקה
יאיר פרץ:
 שהוא בעצם מתעדף את המקצועות שנמצאים במחסור
יאיר פרץ:
 כרגע זה חקלאות, נהגים, אבטחה
אליהו מרידור:
לא רלוונטי עכשיו
יאיר פרץ:
בסדר גמור
אליהו מרידור:
בסדר? אז בואו נתקדם רגע
אליהו מרידור:
 אני אשאל אותך שאלה אחרת, ברשותך
יאיר פרץ:
רק רגע, ברשותך
יאיר פרץ:
 לפני כן, אם מותר לי
יאיר פרץ:
 ככה קצר
יאיר פרץ:
 ב-35,000 רק לענף המסעדנות, מתוכם כ-10,000, ככה בשלוף, הם באבטלה
יקיר ליסיצקי:
נו? עסקים סגורים
אליהו מרידור:
לא, אבטלה
יאיר פרץ:
אבטלה, לא חל"ת
אליהו מרידור:
אבטלה זה דורשי עבודה
אילן גילאון:
אני חייב לציין שלדעתי בדצמבר זה הולך לרדת בגרף חד, כי גם המענקים לכאורה אמורים להפסיק, אם בעזרת השם המלחמה תירגע
אליהו מרידור:
אוקיי, מבין
אליהו מרידור:
 אז בואו נתקדם רגע
אליהו מרידור:
 אני אשמח בבקשה שתענה לי, יניב, אם יש לך את הנתון כמה קליינטים הגיעו אליכם? יש דורשי עבודה, זה צד אחד של המשוואה
אליהו מרידור:
 יש את הצד השני שמבקשים להעסיק
אליהו מרידור:
 כמה מעסיקים פנו אליכם בענף המסעדנות בחודש וחצי האחרונים?
יאיר פרץ:
אז סך הכול ביקושים שיש לנו בענף המסעדנות זה כמה מאות
יאיר פרץ:
 נגיד מארגני אירועים, הזמנות, אני מדבר על הזמנות שנמצאות אצלנו
יאיר פרץ:
 בערך משהו כמו 150 הזמנות
יאיר פרץ:
 שזה מעט מאוד
אליהו מרידור:
 ובתוכם אתה אומר זה מארגני אירועים וכאלה
אליהו מרידור:
 אני מדבר על ענף המסעדנות
אליהו מרידור:
 כמה יש?
יאיר פרץ:
אז רק ענף המסעדנות בהארד קור, משהו בסביבות 100 הזמנות
יאיר פרץ:
 שזה טיפה בים לעומת ההיצע
אליהו מרידור:
אתה יודע מה אתה אומר לי?
יאיר פרץ:
שהם לא פונים לשירות התעסוקנה
אליהו מרידור:
 אני אגיד לכם מה אתם אומרים לי
אליהו מרידור:
 אנחנו צריכים ואנחנו זקוקים, אבל אנחנו לא עושים, לא רוצה להגיד כלום, אבל אם אני רוצה להיות אתכם לארג', לא באמת מתאמצים למצוא ידיים ישראליות עובדות
יקיר ליסיצקי:
זה כמעט מניפולציה מה שהוא הציג, המספרים
יקיר ליסיצקי:
 לא כמעט, זה מניפולציה
יקיר ליסיצקי:
אם אדוני, אדוני חד ומנוסה
יקיר ליסיצקי:
 ידעת לפלח את השאלות
אליהו מרידור:
אני לא יודע עד כמה אני חד ואני לא יודע אם אני מנוסה
אליהו מרידור:
 אני הדיוטות
אליהו מרידור:
 אני עכשיו יושב פה ולומד אתכם ביחד
אליהו מרידור:
 למען הגילוי הנאות, אני התחלתי בדברי הפתיחה והבהרתי לכם שכשאני מוצא ענף שהוא צדיק את ההתערבות האישית שלי עד כדי כך שאני מייחד לזה דיון
אליהו מרידור:
 זה לא דבר שהוא מה בכך
אליהו מרידור:
 לצורך העניין, להבדיל, הגבלתי אתכם לסיעוד ביתי
אליהו מרידור:
 אתה מבין? זה משהו שהוא משמעותי
אליהו מרידור:
 הרבה בכירים ממשרדים ממשלתיים הטריחו את עצמם, הגיעו
אליהו מרידור:
 הכינו עבודות רגע כהכנה לדיון הזה
אליהו מרידור:
 אמרתי לכם שיהיה לכם ברור שככל שאני אתכם, כך אני אדרוש תשובות יותר ברורות
אליהו מרידור:
 וכשאני אמצא כשל אתם באתגר מסוים איתי
אליהו מרידור:
 בסדר? ואני שואל, אני רוצה מספרים
אליהו מרידור:
 אני העליתי נציג של שירות התעסוקה, שואל אותו שאלות פשוטות
אליהו מרידור:
 הוא עונה בצורה ברורה, נוקב, חד
אליהו מרידור:
 לא מערבב
אליהו מרידור:
 כשהוא לא יודע הוא אומר שהוא לא יודע
אליהו מרידור:
 כשהוא צריך לבדוק הוא אומר שהוא יבדוק
אליהו מרידור:
 לכולי עלמה ברור שיש לכל הפחות, לכל הפחות
יקיר ליסיצקי:
אדוני, אפשר לשאול שאלה לגבי המספרים שהוא הציג? האם הוא ציין ש-10,000 איש באבטלה, מעמד חל"ת הוא חל"ת שזכאי או לא זכאי לדמי אבטלה
יקיר ליסיצקי:
 יש חל"תים שלא זכאים לדמי אבטלה
יקיר ליסיצקי:
 האם זה נכנס?
אליהו מרידור:
זה לא מעניין אותי בכלל
אליהו מרידור:
 אותי זה לא מעניין
אליהו מרידור:
 אני שואל רק את מה שאותי מעניין
אליהו מרידור:
 לא, לא, לא, אני אסביר לך
אליהו מרידור:
 מי שנמצא באבטלה, כל דורש עבודה, כל דורש עבודה, הוא נמצא על המדף
אליהו מרידור:
 סליחה על הטרמינולוגיה
אליהו מרידור:
 בסדר? נמצא על המדף, הוא זמין
אליהו מרידור:
 אני רוצה שאתה תציע לו לעבוד
אליהו מרידור:
 תעצור שנייה
אליהו מרידור:
 אני רוצה שתציע לו לעבוד
אליהו מרידור:
 אני רוצה שיקרה אחד משני דברים: או שהוא יגיד לך אני בא, או שהוא יגיד אני לא רוצה
אליהו מרידור:
 וכמוך הוא יגיד לעוד שניים, ואז באותו רגע שירות התעסוקה יפסיק לשלם לו אבטלה
יקיר ליסיצקי:
זה לפני ה-7 באוקטובר
אליהו מרידור:
לא מעניין אותי
אליהו מרידור:
 אני ביקשתי לבודד, אני מבהיר
אליהו מרידור:
 אני רוצה לדעת כמה פוטנציאלים להעסקה יש ומה אתם עשיתם מצדכם, כניסיון כן ואמיתי בשביל לאתר אותם ולהעסיק אותם
אילן גילאון:
אני יכול להגיד לך מה אני עשיתי? אני רוצה להגיד לך מה אני עשיתי
אילן גילאון:
אני נפגשתי עם הבוס שלו, רמי
אילן גילאון:
 רמי, הבוס של, מנכ"ל משרד התעסוקה
אילן גילאון:
 נפגשתי איתו
אילן גילאון:
 אמרתי לו תקשיב, אין לי עובדים, בוא תארגן לי
אילן גילאון:
 הוא הצמיד לי רפרנטית שלו בבאר שבע
אילן גילאון:
במשך שנה וחצי
אילן גילאון:
 יש לי פה הקלטת שיחה, אם תרצו
אילן גילאון:
 אני אשמיע אותה
אילן גילאון:
 והשמעתי אותם לו
אילן גילאון:
 שנה וחצי לא הצלחתי לגייס עובד אחד דרך לשכת התעסוקה
אילן גילאון:
 רבע מהעובדים האלה כשהיו באים אליי לריאיון, אבא שלהם כבר היה מתקשר להגיד לנו תגיד שהם לא יכולות, תגיד שהן לא יכולות
אילן גילאון:
 שאתה לא רוצה לקבל אותן
אליהו מרידור:
ומה עשית?
אילן גילאון:
ברור שלא אמרתי
אילן גילאון:
 אמרתי בואי תעבדי
אילן גילאון:
 'לא, מטבח לא מתאים לי
אילן גילאון:
 זה לא מתאים לי
אילן גילאון:
 לא, זה אני אלרגית לבשר, אני טבעונית'
אילן גילאון:
 ממציאים, הם לא מוכנים בכלל
אילן גילאון:
 הם לא רוצים לעבוד
אילן גילאון:
 הם מוצצים את הקופה הציבורית
אילן גילאון:
 צריך לבטל את האבטלה הזאת לגמרי
יקיר ליסיצקי:
בטוח לא בשטיפת הכלים
אילן גילאון:
בוא, אני מוכן להשמיע לך הקלטות של שיחה, איך האבות מתקשרים אליי
אילן גילאון:
 כי הם מכירים אותי בבאר שבע
אילן גילאון:
 אני דיברתי עם רמי, שנה וחצי פרויקט
אילן גילאון:
 יש לי את הרשימה
אילן גילאון:
 שמתי פקידה שתתעסק רק בעובדים האלה
אילן גילאון:
 אחד בשנה וחצי לא גייסתי
אילן גילאון:
 מתפתח פה דור של אנשים שלא רוצים לעבוד
אליהו מרידור:
אילן
אילן גילאון:
לקחת את כל הבטלנים לעבוד אצלי במטבח
אילן גילאון:
 איזה מנה אתה רוצה לקבל במסעדה? אתה רוצה שבמקום מלח ישימו לך סודה קאוסטיק? צריך בן אדם שיבין
אליהו מרידור:
לא ביקשתי טבח
יקיר ליסיצקי:
גם האבטלה, שוטפי כלים
אילן גילאון:
הם בטלנים, הם לא רוצים לעבוד בכלל
יקיר ליסיצקי:
לא נותנים לנו לשטיפת כלים
אילן גילאון:
לא חסרים לי מלצרים, יש לי מלצרים
אליהו מרידור:
תקשיבו, אני מדבר פשוט וברור
אליהו מרידור:
 כששירות התעסוקה מדווח לי על מספר של דורשי עבודה ובמקביל לזה הוא מדווח לי על מספר המעסיקים שפונים, על ההזמנות הפתוחות
אליהו מרידור:
 ואנחנו מבינים שיש אנומליה עצומה, אתם אומרים לי בוא נחליש אותך אל מול המשרדים הממשלתיים
אליהו מרידור:
 למה? כי אני רוצה לוודא ולהיות שלם עם עצמי, כשאני הולך לסייע לענף מסוים, שהוא באמת ניסה לעשות ככל שהוא יכול לפעול בשביל להשיג
יקיר ליסיצקי:
הם לא מעוניינים לעבוד בשטיפת הכלים
אילן גילאון:
וגם לא במטבח
אילן גילאון:
 והנה, אני, אתה רוצה את ההוכחה? אני המסעדן הכי ותיק בבאר שבע, 21 שנים, אומר לך יש סיכוי שאני לא אפתח את המסעדות שלי
אילן גילאון:
 אני לא יכול כבר
אילן גילאון:
אני מתחנן לעובדים שלי שיבואו לעבוד
יקיר ליסיצקי:
לא ביקשנו מלצרים, לא ביקשנו טבחים, לא ביקשנו מנהלים, רק שוטפי הכלים
אילן גילאון:
הוא רואה את המטבח
אילן גילאון:
 מה? מה זה? לא
יקיר ליסיצקי:
ריאיון עבודה 1 מ-10,000, אחד לא יסכים לעבוד בשטיפת הכלים, אחד
יקיר ליסיצקי:
 אחד
אליהו מרידור:
 אני אדלג לקצה ואז אנחנו נתקדם הלאה
אליהו מרידור:
 אני מצפה שאתה תעשה לי שירות, בסדר?
יקיר ליסיצקי:
אוקיי
אליהו מרידור:
ואתה יודע שכשאתה הולך לבקש עובד אתה מקבל בן אדם שלא יעבוד אצלך
אליהו מרידור:
 אני עדיין רוצה שתעשה לי את זה
אליהו מרידור:
למה? אני רוצה קודם כל שאצלו ייפתחו, אם יש 1,000 ייפתחו 3,000
אליהו מרידור:
 כדי שבאופן מיידי אני אבקש ממנו לראות גרף שהולך ויורד לכמות האנשים שזכאים לקבל דמי אבטלה
אליהו מרידור:
 אני לא מעוניין להיות חלק מאותו ריקבון של מדינה שמשלמת דמי אבטלה למי שיכול לעבוד ולא רוצה
יקיר ליסיצקי:
מסכים איתך
אליהו מרידור:
בסדר? אני לא מבקש שבן אדם שהוא היה מתכנת בהייטק יבוא לשטוף כלים
אליהו מרידור:
 לא ראוי
אליהו מרידור:
 איש איש על פי כבודו ומעלתו נכתב
אליהו מרידור:
 אני מבקש שבן אדם, כשהוא לא מקצועי ועדיין זקוק לעבודה, ורוצה לחיות בכבוד, שבא לדרוש עבודה ומציעים לו, שלפחות ינסה
אליהו מרידור:
 ואם מראש הוא אומר אני לא רוצה, אני אגלה את זה באמצעותכם